**ΑΔΑ: ΒΕΦΖΟΡΛΜ-ΒΘ2**

 

**ΕΛΛΗΝΙΚΗ ΔΗΜΟΚΡΑΤΙΑ Αθήνα, 17/01/2013**

**ΠΡΩΤΟΔΙΚΕΙΟ ΑΘΗΝΩΝ**

**ΤΜΗΜΑ ΠΡΟΜΗΘΕΙΩΝ Αριθ. Πρωτ.: 515**

Πρώην Σχολή Ευελπίδων

Κτίριο 6 - Γραφείο 102

ΤΗΛ / FAX: 210.8841617

 ΤΗΛ: 210.8213248

Πληροφορίες: Κ. Πιτσαρή

 Χρ. Αντωνακάκη

E-mail: k.pitsari@protodikeio-ath.gr

**ΑΝΑΚΟΙΝΩΣΗ**

**Διενέργειας πρόχειρου διαγωνισμού για την προμήθεια πετρελαίου θέρμανσης στο Πρωτοδικείο Αθηνών.**

**............................................................**

**Η ΠΡΟΕΔΡΟΣ**

 **ΤΟΥ ΤΡΙΜΕΛΟΥΣ ΣΥΜΒΟΥΛΙΟΥ**

**ΔΙΟΙΚΗΣΗΣ ΤΟΥ ΠΡΩΤΟΔΙΚΕΙΟΥ ΑΘΗΝΩΝ**

***........................................***

Έχοντας υπόψη :

1) Τις διατάξεις του Ν. 2362/95 (ΦΕΚ 247/Α/95) «περί Δημοσίου Λογιστικού ελέγχου των δαπανών του κράτους και άλλες διατάξεις».

2) Τις διατάξεις του Ν. 2286/95 (ΦΕΚ 19/Α/95) « Προμήθειες Δημοσίου Τομέα και ρυθμίσεις συναφών θεμάτων».

3) Τις διατάξεις του ΠΔ 118/2007 (ΦΕΚ 150/Α/07) «Κανονισμός Προμηθειών Δημοσίου».

4) Την υπ’ αριθμ. πρωτ. 83285 / 14-01-2013 απόφαση που έλαβε ο κ. Υπουργός Δικαιοσύνης, με την οποία εγκρίθηκε η δέσμευση πίστωσης **τριάντα χιλιάδων** **(30.000,00€) ευρώ συμπεριλαμβανομένου του ΦΠΑ 23%** σε βάρος της πίστωσης του Προϋπολογισμού εξόδων του Υπουργείου Δικαιοσύνης, Ειδικός Φορέας 17-210 Κ.Α.Ε. 1512, οικονομικού έτους 2013, για την **προμήθεια πετρελαίου θέρμανσης στο Πρωτοδικείο Αθηνών.**

**Ανακοινώνει**

τη διενέργεια πρόχειρου μειοδοτικού διαγωνισμού με συλλογή και αξιολόγηση σφραγισμένων προσφορών για την προμήθεια πετρελαίου θέρμανσης για τις ανάγκες του Πρωτοδικείου Αθηνών.

Ο πρόχειρος διαγωνισμός θα διενεργηθεί στο Κατάστημα του Πρωτοδικείου Αθηνών, **κτίριο 6 γραφείο 102, στις 23 Ιανουαρίου 2013, ημέρα Τετάρτη και ώρα 09:30.**

**Προσφορές που θα κατατίθενται μετά την παραπάνω ημερομηνία και ώρα, είναι εκπρόθεσμες και επιστρέφονται.**

**Η αποσφράγιση των προσφορών γίνεται δημόσια.**

**Δικαίωμα συμμετοχής στο διαγωνισμό έχουν:**

**Α) Όλα τα φυσικά ή νομικά πρόσωπα ημεδαπά ή αλλοδαπά.**

**Β) Ενώσεις προμηθευτών που υποβάλλουν κοινή προσφορά.**

**Γ) Συνεταιρισμοί.**

**Α. ΚΡΙΤΗΡΙΟ ΚΑΤΑΚΥΡΩΣΗΣ:**

Ποσοστό έκπτωσης επί τοις εκατό επί της νόμιμα διαμορφούμενης μέσης λιανικής τιμής πώλησης ανά λίτρο, κατά την ημέρα της παράδοσης του πετρελαίου θέρμανσης. Η διαμορφούμενη μέση λιανική τιμή πώλησης θα πιστοποιείται από το Τμήμα Εμπορίου και Τουρισμού της Διεύθυνσης Ανάπτυξης της Περιφέρειας Αττικής.

Προμηθευτής αναδεικνύεται εκείνος που προσφέρει το πλέον επωφελές για την υπηρεσία μας ποσοστό έκπτωσης, εφόσον το προσφερόμενο είδος πληροί τους όρους της παρούσας. Σε περίπτωση ισότιμων προσφορών, ο μειοδότης επιλέγεται με κλήρωση.

**Β. ΣΥΝΤΑΞΗ ΠΡΟΣΦΟΡΑΣ:**

1. Οι προσφορές υποβάλλονται μέσα σε φάκελο σφραγισμένο σε δύο αντίγραφα και στην ελληνική γλώσσα.
2. Στο φάκελο κάθε προσφοράς πρέπει να αναγράφονται ευκρινώς:

- Η λέξη ΠΡΟΣΦΟΡΑ.

-Ο πλήρης τίτλος της αρμόδιας υπηρεσίας που διενεργεί την προμήθεια.

- Ο αριθμός της ανακοίνωσης του πρόχειρου διαγωνισμού.

- Η ημερομηνία διενέργειας του διαγωνισμού.

- Τα στοιχεία του αποστολέα.

3) Μέσα στο φάκελο “ΠΡΟΣΦΟΡΑ” τοποθετούνται όλα τα σχετικά με την προσφορά στοιχεία, τεχνικά και οικονομικά, υποχρεωτικά υπογεγραμμένα από τους συμμετέχοντες στο διαγωνισμό, **με ρητή δήλωση συμμόρφωσης των συμμετεχόντων στους όρους της παρούσας διακήρυξης (ποιότητα πετρελαίου, χρόνος υπογραφής της σύμβασης και παράδοσης του πετρελαίου κλπ).**

4) **Οι τιμές των προσφορών (ειδικότερα το ποσοστό έκπτωσης) θα αναγράφονται ολογράφως και αριθμητικώς.**

5) Η αποσφράγιση των φακέλων των προσφορών γίνεται από την επιτροπή συλλογής και αξιολόγησης προσφορών δημόσια και έχουν τη δυνατότητα να παρίστανται οι υποψήφιοι μειοδότες ή οι εκπρόσωποί τους.

6) Προσφορές που δεν καλύπτουν τις απαιτήσεις, απορρίπτονται ως απαράδεκτες.

**Γ. ΤΕΧΝΙΚΕΣ ΠΡΟΔΙΑΓΡΑΦΕΣ:**

Η ποιότητα του πετρελαίου θέρμανσης θα πρέπει να είναι σύμφωνη με αυτή που παράγεται στα Κρατικά Διυλιστήρια και να προορίζεται για κατανάλωση στην Αθήνα.

**Δ. ΤΟΠΟΣ – ΧΡΟΝΟΣ - ΤΡΟΠΟΣ ΠΑΡΑΔΟΣΗΣ:**

Η προμήθεια θα είναι άμεση. Η σύμβαση προμήθειας θα υπογραφεί την Τετάρτη 23 Ιανουαρίου 2013 και η παράδοση του πετρελαίου θέρμανσης θα γίνει είτε την Τετάρτη 23 Ιανουαρίου 2013 το απόγευμα, είτε την Πέμπτη 24 Ιανουαρίου 2013 το πρωί και ώρα 06.30, με βυτιοφόρα μεσαίου μεγέθους στα κτίρια της Πρώην Σχολής Ευελπίδων, όπου και θα κατανεμηθεί στις 6 δεξαμενές των κτιρίων όπου στεγάζονται οι υπηρεσίες του Πρωτοδικείου Αθηνών.

**Ε. ΜΟΝΑΔΑ ΜΕΤΡΗΣΗΣ – ΠΟΣΟΤΗΤΑ:**

Θα παραδοθεί ποσότητα πετρελαίου θέρμανσης, μετρούμενη σε λίτρα, όσα αντιστοιχούν στο ποσόν **της εγκριθείσας συνολικής πίστωσης των τριάντα χιλιάδων (30.000€) ευρώ,** ανάλογα με την τιμή του λίτρου.

Την ανάδοχο βαρύνουν όλες οι νόμιμες κρατήσεις επί της συνολικής καθαρής αξίας του τιμολογίου (πριν συνυπολογισθεί ο Φ.Π.Α).

**ΣΤ. ΤΙΜΕΣ**

1) Η διαμορφούμενη μέση λιανική τιμή πώλησης περιλαμβάνει τον Φ.Π.Α., όλες τις επιβαρύνσεις [φόρους, μεταφορικά κ.λ.π.] οι οποίες βαρύνουν εξ ολοκλήρου τον ανάδοχο καθώς επίσης και τις νόμιμες υπέρ τρίτων κρατήσεις οι οποίες βαρύνουν τον ανάδοχο.

3] Οι τιμές θα δίδονται σε ΕΥΡΩ .

4] Εφόσον από την προσφορά δεν προκύπτει με σαφήνεια η προσφερόμενη τιμή η προσφορά θα απορρίπτεται ως απαράδεκτη.

**Ζ. ΤΡΟΠΟΣ ΠΛΗΡΩΜΗΣ:**

Η πληρωμή της αξίας του πετρελαίου θέρμανσης, θα γίνει σύμφωνα με τις νόμιμες διαδικασίες που ισχύουν στο Δημόσιο, ύστερα από την παραλαβή του τιμολογίου - δελτίου αποστολής και των απαραίτητων δικαιολογητικών, καθώς και την υπογραφή του πρωτοκόλλου παραλαβής από την αρμόδια επιτροπή.

Αντίτυπα της ανακοίνωσης αυτής καθώς και διευκρινίσεις σχετικά με τους όρους της ανακοίνωσης παρέχονται από το Τμήμα Προμηθειών του Πρωτοδικείου Αθηνών (Πρώην Σχολή Ευελπίδων, κτήριο 6, 1ος όροφος, γραφείο 102, κ. Πιτσαρή, κ. Αντωνακάκη, τηλ. 210.8841617 και 8213248) τις εργάσιμες ημέρες και ώρες.

Το πλήρες σώμα της ανακοίνωσης είναι διαθέσιμο, σε ηλεκτρονική μορφή, στην ιστοσελίδα του Πρωτοδικείου Αθηνών [**www.protodikeio-ath.gr**](http://www.protodikeio-ath.gr) και θα διατηρηθεί εκεί τουλάχιστον έως την ημερομηνία διενέργειας του διαγωνισμού.

**Η ΠΡΟΕΔΡΟΣ ΤΟΥ ΤΡΙΜΕΛΟΥΣ ΣΥΜΒΟΥΛΙΟΥ
ΔΙΟΙΚΗΣΗΣ ΤΟΥ ΠΡΩΤΟΔΙΚΕΙΟΥ ΑΘΗΝΩΝ**

 **ΜΑΡΙΑ- ΓΕΩΡΓΙΑ ΤΣΑΜΗ**

 **ΠΡΟΕΔΡΟΣ ΠΡΩΤΟΔΙΚΩΝ**